Návrh

Komuniké vlády Slovenskej republiky

	Vláda Slovenskej republiky na svojom zasadnutí dňa .............................           záznamom č. .......................... schválila návrh na  zriadenie medzirezortnej komisie pre koordináciu systémov sociálneho zabezpečenia Slovenskej republiky a Európskej únie ako stály poradný, iniciatívny a koordinačný orgán ministra práce, sociálnych vecí a rodiny Slovenskej republiky. Efektívna koordinácia systémov sociálneho zabezpečenia Slovenskej republiky a Európskej únie si vyžaduje dôkladnú organizačnú, materiálnu, personálnu a legislatívnu prípravu. Vzhľadom na národnú diverzifikáciu sociálneho zabezpečenia v Slovenskej republike je prospešné zriadenie medzirezortnej komisie, reprezentujúcej všetky organizácie SR vykonávajúce sociálne zabezpečenie. 

Minister práce, sociálnych vecí a rodiny SR bol splnomocnený vládou gestorstvom koordinácie systémov sociálneho zabezpečenia SR a EÚ. Takto bude možné efektívne plniť záväzky SR voči EÚ a umožní sa tým aj plnenie úloh v tejto oblasti ako v predvstupovom období tak aj v období plného členstva v EÚ. Kompetencie v oblasti sociálneho zabezpečenia v SR nemusia byť z toho dôvodu menené a ani prípadná reforma nebude mať vplyv na takéto riešenie.